DIRECŢIA DE INFRASTRUCTURA SI SERVICII BISTRIŢA

Nr. 117245/02.12.2025

**NOTA DE FUNDAMENTARE**

**La proiectul de hotărare privind aprobarea Actului adițional nr. 9 la la Contractul de concesiune nr. 1277 din data de 06.12.2018 privind delegarea prin concesiune a serviciului public de salubrizare, respectiv activitatea de colectare, transport, depozitare și transfer al deșeurilor municipale inclusiv deșeuri periculoase din deșeuri menajere și managementul Stațiilor de Transfer și al Centrelor de Colectare din județul Bistrița-Năsăud**

În luna octombrie 2025 s-a finalizat procedura de livrare și predare de către Consiliul Județean spre ADI și ulterior spre Operatorul SC Supercom SA, a pubelelor albastre pentru colectarea deșeurilor reciclabile de hârtie/carton.

Având în vedere atât finalizarea procedurilor de achiziție și livrare a recipienților de colectare care au făcut obiectul Contractelor de finanțare, cât și predarea acestora operatorului în vederea prestării serviciului, devin incidente urmatoarele prevederi:

*(1) Toate bunurile mobile, a căror achiziționare este finanțată în cadrul Proiectului SMID POIM, vor aparține domeniului public al Județului Bistrița-Năsăud.*

*(2) Pe întreaga durată a Contractului, Județul Bistrița-Năsăud, prin Consiliul Județean Bistrița-Năsăud, va pune bunurile mobile, finanțate în cadrul proiectului SMID POIM, la dispoziția operatorului către care este delegată gestiunea activității de colectare separată și transport separat al deșeurilor municipale, în baza contractului de delegare a gestiunii atribuit în conformitate cu prevederile Contractului.*

*(3) Bunurile prevăzute la alin.(1) vor fi predate de Județul Bistrița-Năsăud, pe bază de proces-verbal de predare-primire, către ADI Deșeuri Bistrița-Năsăud, care la rândul său, le va preda, pe bază de proces-verbal de predare-primire, operatorului menționat la alin.(2).*

*(4) Pentru bunurile prevăzute la alin.(1), puse la dispoziția sa, operatorul menționat la alin.(2) va plăti redevență, în condițiile legii.*

*(5) Bunurile prevăzute la alin.(1) vor fi predate de operatorul menționat la alin.(2), pe bază de proces-verbal de predare primire, către utilizatorii persoane fizice din zona de case*

Cantitatea si valoarea recipientelor de colectarea a deșeurilor achizitionate în cadrul Proiectului „Recipiente de colectare a deșeurilor pentru Dezvoltarea și Modernizarea Sistemului de Management Integrat al Deșeurilor din Județul Bistrița-Năsăud” cod SMIS 2014+158205, aprobat prin Contractului de finanțare nr.2307/01.09.2023 și Proiectului „Recipiente de colectare a deșeurilor pentru Dezvoltarea și Modernizarea Sistemului de Management Integrat al Deșeurilor din Județul Bistrița-Năsăud- etapa II”, Cod SMIS 319875, aprobat prin Contractul de finanțare nr.38/01.07.2024, cu mențiunea că aceste recipiente de colectare au fost predate Asociației de Dezvoltare Intercomunitară privind Gestionarea Integrată a Deşeurilor Municipale în judeţul Bistriţa-Năsăud prin procesele-verbale de predare-primire nr. IVA/27280/24.11.2023 și nr. IVA/27349/01.10.2025 sunt:

1) EUROPUBELE GALBENE DE 240 L – 21.443 bucăți

- 21.443 de europubele galbene de 240 l prevăzute cu TAG-RFID, pentru colectarea deşeurilor reciclabile (plastic, metal), având o valoare totală de **3.965.368,22 lei**, respectiv 184,926 lei/bucată

2) EUROPUBELE VERZI DE 120 L – 83.443 bucăți

- 83.443 de europubele verzi de 120 l prevăzute cu TAG-RFID, pentru colectarea deşeurilor de sticlă, având o valoare totală de 10.858.145,54 lei, respectiv 130,1265 lei/bucată

1. EUROPUBELE ALBASTRE DE 240 L – 83.443 bucati

- 83.443 de europubele albastre de 240 l prevăzute cu TAG-RFID, pentru colectarea deșeurilor de hârtie/carton, având o valoare totală de **13.138.178,68 lei**, respectiv 156,247 lei/bucată – pentru un număr de 45.187 europubele și 158,873 lei/bucată – pentru un număr de 38.256 europubele

**Valoarea totală a recipientelor de colectare nou achizitionate este de: 27.961.692,43 lei.**

Ca efect al punerii la dispoziție a recipientelor de colectare achiziționate prin proiect a devenit necesara stabilirea noii valori a redevenței datorată de catre operator Consiliului Județean Bistrița-Năsăud și care va impune ulterior fundamentarea unor tarife distincte modificate pentru activitatea de colectare și transport a deșeurilor, pentru luarea în calcul a noii redevențe care a fost calculată similar amortizării, incluzând valoarea recipintelor de colectare achiziționate cu finanțare europeană.

Noua valoare a redevenței a fost calculată de Consiliul Județean Bistrița-Năsăud, ca proprietar al infrastructurii și a fost transmisă ADI prin adresa nr. I/31440/20.11.2025, înregistrată la sediul ADI Deșeuri BN și este în cuantum de **3.309.147,74 lei/an.**

Având în vedere cele de mai sus propunem aprobarea Actului adițional nr. 9 la Contractul de concesiune nr. 1277 din data de 06.12.2018 privind delegarea prin concesiune a serviciului public de salubrizare, respectiv activitatea de colectare, transport, depozitare și transfer al deșeurilor municipale inclusiv deșeuri periculoase din deșeuri menajere și managementul Stațiilor de Transfer și al Centrelor de Colectare din județul Bistrița-Năsăud

DIRECTOR EXECUTIV**,**  ŞEF SERVICIU,

Dezso-Lorand Kocsis Cornel Cailean

CC-2EX